rlitschk/wikidir huggingface dataset:
Boris Arsenjewitsch Schilkow (russisch: Борис Арсеньевич Шилков, wetenschaplich Transliteratschoon Boris Arsen'evič Šilkov; * 28. Juni 1927 in Archangelsk; † 27. Juni 2015 in Sankt Petersburg) weer en sowjeetsch Iesflinklöper. 1954 wurr Schilkow sowohl Welt- as ok Europameester in’ Mehrkamp. 1955 stell he en Weltrekord över 5000 Meter up, indem he de bitherig Besttiet gliek um 18 Sekunn ünnerbeeden dee. Dormit weer he de eerste Iesflinklöper, de disse Streck ünner 8 Minüüt leep. Bi de Olympisch Winterspelen 1956 in Cortina d’Ampezzo wurr he Olympiasieger över 5000 Meter vör Sigvard Ericsson un Oleg Gontscharenko. Ok, wenn he över 5000 Meter meest nich to slahn weer, harr Schilkow aber Schwächen up de 10.000 Metern, de hüm mehrere Titel köst hett, so etwa bi de Weltmeesterschaften 1953, 1955 un 1957, bi de he nah dree Distanzen in Führung leegen harr. Nah sien aktiv Loopbahn weer he ünner annern ok Trainer vun de sowjeetsch Natschonalmannschap. Doodsmeldung in dat Blatt „Sankt-Peterburgskije wedomosti“ (russisch) Statistiken bi Speedskatingnews Boris Schilkow in de Datenbank vun sportsreference.com (engelsch) Biographie (russisch)
Samuel Pepys (* 23. Februar 1633 in London; † 26. Mai 1703) weer een engelschen Amtsmann in dat 17.Jahrhunnert, in de Tiet vun dat Barock. He is bekannt wurrn vunwegen siene Dageböker. Düsse Böker sünd een interessant Mengelmoos vun ganz intime Saken öber sien persönlich Leben un Vertellen vun dat, wat in de Weltgeschicht besunners passeert is un wat he mit egen Ogen sehn hett. De Naam warrt woll Pieps utspraken. Gifft aber ok een Twieg vun de Familie, de spreekt jem ehren egen Namen Peppis ut. Pepys is 1633 as Söhn vun een Snieder un Kledermaker baren. He güng nah de St Paul's School in London un later up dat Magdalene College in Cambridge. Dornah hett he den Deenst antreden bi Admiral Edward Montagu. Sien annern Baas weer George Downing. 1655 hett he de föfftein Jahr ole Elizabeth St Michel freet. Siene Dageböker hett he in de Jahren vun 1660 (dor hett he as Anstellten bi de Marine anfungen) bit 1669 föhrt (dor dach he, datt he blind weeren schull vunwegen een Ogenkrankheit). In dür leste Jahr sturv ok siene Froo. 1672 is Pepys to'n Sekretär vun de Admiralität beropen wurrn. Düsse Arbeit hett he maakt, bit he sik
Steenau (hoochdüütsch Steinau) is en Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Spiek mit bi un is vondaag binnen de Gemeen Deel von de Oortschop Noordholt. De Oort liggt in de Masch von Land Wusten. De Noordsee is veer Kilometer in’n Westen un de Geest von de Hoge Lieth een Kilometer in’n Oosten. Dat Water ut dat Rebeed flütt af över Gravens hen na’n Wallsgroov un na de Spieker Waterlöös. De Naveröörd sünd Dieksenn in’n Noorden, Spieker Noordermarren un Knill in’n Noordoosten, Scharnst in’n Oosten, Hartingspecken un Spieker Südermarren in’n Süüdoosten, Booth in’n Süden, Spiek in’n Süüdwesten, Cappeler Olendiek in’n Westen un Sielhusen, Spieker Olendiek un de Wackelstraat in’n Noordwesten. De Oort kummt 1357 as Stennowe toeerst in de Oorkunnen vör. De Oort hett vör 1852 to dat Steenauer Veerdel von dat Kaspel Spiek in dat Vaagdiegericht Land Wusten tohöört un denn von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort is as Deel von de Gemeen Spiek an’n 1. März 1974 mit de Gemeenreform in Neddersassen an de
De Raiffeisen Werser-Elv eG is en landweertschopliche Genossenschaft in dat Werser-Elv-Dreeeck. De Seet is in Beers. De Raiffeisen-Genossenschaft na dat Vörbild von Friedrich Wilhelm Raiffeisen hett 1200 Maten, 200 Mitarbeiders un maakt en Ümsatz von üm un bi 100 Milljonen Euro. Dat Ünnernehmen hett ölven Standöörd in’n Landkreis Cuxhoben (Cuxhoben, Oterndörp, Spiek, Wannen, Dourm, Niewohl, Steenau, Wehden, Beers un Elm), twee in’n Landkreis Stood (Freeborg un Drochters) un een in’n Landkreis Rodenborg (Alfs). Blangen dat Hauptgeschäft mit Produkten un Produkschoonsmiddels för de Bueree bedrifft dat Ünnernehmen an twölv Standöörd Huus- un Goornmärkt, an dree Standöörd Bostoffhannels un an twee Standöörd Tankstellen. Vörsitter von’n Vörstand is Helmut Kunde un Vörsitter von’n Opsichtsraad Klaus Wist (Stand Februar 2016). De Raiffeisen Werser-Elv eG geiht trügg op en ganze Reeg lüttjere Genossenschaften, de sik över de Tied dör Fusion tohoopdaan hebbt. 1966 sünd de Landweertschopliche In- un Verkoopsgenossenschaften Beers, Flögeln un Meckelst tohoopgahn un hebbt de Raiffeisen Worengenossenschaft Flögeln billt. Disse Worengenossenschaft is 1970 mit de Landweertschoplichen Bezugs- un Afsatzgenossenschaften Kührst, Lintig un Alfs un de Saatbo Stotel to de Saatbogenossenschaft för den Kreis Wersermünn eGmbH tohoopgahn. Later hett dat Ünnernehmen Raiffeisen Saatbo Wersermünn eG heten un hett över de Tied en Reeg annere
En Steernbild is een vun de 88 Rebeden, in de de Astronomie den Heben indeelt hett. In de Ümgangsspraak warrt de Begreep nich so formal bruukt un meent denn tomehrst en Koppel vun Steerns, de tosamen an den Nachtheben en Munster billt. Dat gifft Steernbiller mit sehr hellen Steerns un ’n kloren Munster, de sehr bekannt sünd (t.B. den groten Boren oder den Orion). Annere Steernbiller hebbt nich so helle Steerns un keen Munster, wat licht to sehn is, un sünd denn ok nich so bekannt. De Internatschoonale Astronoomsche Union hett den Heben in 88 offizielle Steernbiller ünnerdeelt un hett ok de Grenzen dortwischen nipp un nau fastleggt. So höört jedeen Punkt an’n Heben to een vun disse Steernbiller. An'n Noordhimmel baseert se tomehrst op’n ole greeksche Traditschoon. De Grenzen twischen de Steernbiller hett Eugène Delporte 1930 maakt. He hett se pielliek un waagrecht op Lienen vun lieke Rektaszension oder lieke Deklinatschoon leggt. He hett dat för de Epoch B1875.0 maakt. Siet disse Tiet hett de Präzession vun de Equinoxen dorto föhrt, dat sik disse Grenzen ’n beten verschaven hebbt un so sünd se vundaag nich mehr heel pieeliek un waagrecht. Mit de Tiet warrt disse Ünnerscheed ok noch grötter
Weddewarderbüttel (hoochdüütsch Weddewardenerbüttel) is en Hoff in de Gemeen Geestland in’n Landkreis Cuxhoben, Neddersassen. De Oort höört polietsch von öllers bi Imßen mit bi. De Oort liggt in de Masch in’n Süden von Land Wusten un direkt achter’n Diek von de Butenwerser. Dat Water ut dat Rebeed flütt över Gravens na’n Wallsgroov hen af. De Naveröörd sünd Dingen in’n Noordoosten, Weddewarden in’n Süüdoosten un Imßen in’n Noordwesten. De Hoff kummt 1091 as Boutli toeerst in de Oorkunnen vör. To de Tied hett de Hoff en Fresen tohöört, de sien Besitt den Arzbischop von Bremen övergeven hett. As 1927 Weddewarden na Bremerhoben ingemeent worrn is, schull ok Weddewarderbüttel mit. Aver de Besitter A. Wohltmann hett sik dor gegen wehrt un hett dat ok henkregen, dat sien Hoff bi Dingen bleven is. Vondaag höört de Hoff de Familie Sibberns to. In de Waddensee in’n Süden von Weddewarderbüttel is in dat Johr 2000 de eerste Rammslagg för dat Container-Terminal Bremerhoben daan worrn. Bi de Boarbeiden is ok de Münn von’n Wallsgroov verleggt worrn, de nu direkt bi Weddewarderbüttel liggt. In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied
De Raisa eG is en landweertschopliche Genossenschaft in dat Werser-Elv-Dreeeck. De Seet is in Stood. Raisa höört to de Inkoopsgemeenschop AGRAVIS Raiffeisen AG. Dat Ünnernehmen hett sik 2018 billt, as Stoder Saattucht un Raiffeisen-Worengenossenschaft Gnarrenborg dör Fusion tohoopgahn sünd. De Genossenschaft hett üm un bi 2500 Maten, 434 Mitarbeiders un hett in dat Geschäftsjohr 2016/2017 en Ümsatz von üm un bi 286 Milljonen Euro maakt. De Vörstand besteiht ut Axel Lohse (Spreker) un Ralf Löhden un Vörsitter von’n Opsichtsraad is Henning Ehlers (Stand Dezember 2017). De drüdde Vörstand, Hans-Jürgen Brunkhorst, is 2016 in Rohstand gahn. Dat Ünnernehmen hett 17 Standöörd in’n Landkreis Stood (2× Stood, Gothenborg, Obbens, Bargst, Beekdörp, Brest-Aasp, 2× Freenbeek, Hammoh, 2× Harsfeld, 2× Himmelpoorten, Olendörp, Bützfleet un Wangersen), fiev in’n Landkreis Cuxhoben (Kumbarg, 2× Debst, Basbeek un Westersood), acht in’n Landkreis Horborg (Bookholt, Drennhusen, Heidenau, Hullnst, Jesborg, Ilsdörp, Ninndörp un Töst), teihn in’n Landkreis Rodenborg (Alfs, Breddörp, 3× Bremervöör, Öölm, Fintel, Örel, Sürsen un Zeven), twee in’n Landkreis Heidkreis (Snevern un Wessloh) un een in Hamborg (Finkwarder). Blangen dat Hauptgeschäft mit Produkten un Produkschoonsmiddels för de Bueree an 20 Standöörd bedrifft dat Ünnernehmen an 18 Standöörd Huus- un Goornmärkt, an twee Standöörd Bostoffhannels, an 22 Standöörd Tankstellen
Dodenbarg (hoochdüütsch Dodenberg) is en lütten Oort in de Gemeen Söttmer (Samtgemeen Söttmer) in’n Landkreis Rodenborg, Neddersassen. De Oort höört polietsch al von öllers bi Evernhusen mit bi. De Hoff liggt an de Wümm op’n Rand von de Geest twüschen Wümm un Wiest, dicht bi de Steed, an de de Reithbeek in de Wümm münnt. De Naveröörd sünd Stuckenbossel, de Barkhoff un Söttmer in’n Noordoosten, Fährhoff un Evernhusen in’n Süüdoosten, Wümmingen un Postdörp in’n Süden un Otterbarg in’n Noordwesten. De Oort keem 1540 as thom dodenberg in en Oorkunn vör. De Naam kummt wohrschienlich von de Hünengräver, von de dat dor en Reeg geven hett. De Hoff höört vondaag de Familie Böschen to, de dor siet 1987 Putenmast bedrifft. In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Söttmer in dat Amt Rodenborg tohöört. Na 1885 weer dat in’n Kreis Rodenborg. 1977 is dat Deel von’n ne’en un grötteren Landkreis Rodenborg worrn. De Oort is as Deel von de Gemeen
Dodenberg is de hoochdüütsche Naam von Dodenbarg, Oort in de Gemeen Söttmer in’n Landkreis Rodenborg, Neddersassen. Dodenberg is de Familiennaam von Henning Dodenberg, düütschen Baadschopper. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Barkhoff (hoochdüütsch Barkhof) is en Hoff in de Gemeen Söttmer (Samtgemeen Söttmer) in’n Landkreis Rodenborg, Neddersassen. De Oort höört polietsch al von öllers bi Groot Söttmer mit bi. De Hoff liggt op dat Süüdöver von de Wiest op’n Rand von de Geest hen na dat Daal von de Wiest. De Naveröörd sünd Reeßen in’n Noorden, Söttmer in’n Noordoosten, Fährhoff un Hellweeg in’n Süüdoosten, Evernhusen un Hemelbarg in’n Süüdwesten un Stuckenbossel in’n Westen. In de öllsten Oorkunnen ut de Tied üm 1320 kummt de Hoff as Berchoff vör un weer de Verwalterhoff von en egene Villikatschoon. De Hoff hett bet 1650 de Familie Schumacker tohöört. As de eenzige Söhn von de Familie in’n Dörtigjohrigen Krieg doodbleven is, is de Hoff an de Dochter Margreta Schumacker gahn, de Gerdt Lohmann freet hett. Sietdem höört de Hoff bet vondaag de Familie Lohmann to, de över lange Tieden Meiers weren. In Andreas von Mandelslo sien Registrum ecclesiae Verdensis ut dat 16. Johrhunnert kummt de Barkhoff as Meierhoff un Haupthoff von de Villikatschoon vör. De Hööv in Reeßen, Waaschen, Brockhoff, Hellweeg un Seedörp weren von’n Barkhoff afhängig. An’n 2. Februar 1820 is de Hoff ünner Johan Ditrich Lohmann afbrennt, aver noch in dat sülve
Barkhoff betekent Barkhoff, Oort in de Gemeen Söttmer in’n Landkreis Rodenborg, Neddersassen, Barkhoff, fröheren Hoff in Bremen, Barkhoff, Straat in Hamborg. Barkhoff is de Familiennaam von Wilhelm Ernst Barkhoff (1916–1994), düütschen Jurist un Banker. Kiek ok bi: Berkhoff, Barkhuff. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Adolf Friedrich von Hammerstein-Equord (* 19. November 1814 in Clausthal; † 13. Mai 1894 in Hannover) weer en düütschen Verwaltungsbeamten. Von Hammerstein is 1814 as Söhn von Dorothea Luise, borene von dem Bussche (27. Oktober 1777–1. November 1846; Dochter von Friedrich Georg Wilhelm von dem Bussche), un den Offzeer Friedrich Georg Christoph Clamor von Hammerstein (5. November 1775–8. April 1851) in Clausthal boren. He hett Juristeree studeert un is na dat Studium in’n hannöverschen Verwaltungsdeenst gahn. He is 1839 Auditer bi dat Amt Ostroe worrn un 1843 as Amtsassesser in dat Amt Münnen wesselt. 1844 weer he denn aver al wedder trügg as Amtsassesser in dat Amt Ostroe. 1848 weer he Amtsassesser bi dat Amt Wenngessen un 1850 bi dat Amt Läernstäine. He is 1853 Amtmann von dat Amt Lüün worrn, dat 1862 sien Naam op Amt Lümborg ännert hett. Nadem Prüßen dat Königriek Hannover annekteert hett, hett sik de Titel von sien Amt op Amtshauptmann ännert. Dat is he bet to’n 31. März 1885 bleven, as dat Amt oplööst un dor de Kreis Lümborg von worrn is. Von 1867 bet 1885 weer he gliektiedig ok Kreishauptmann von’n Stüürkreis Lümborg. He hett an’n 2. Oktober 1855 in Elze Clotilde Wilhelmine
De Behr AG is en Ünnernehmen ut Ohlendörp, dat Grööntüüg anboot un verdrifft. De Rechtsform is en Aktiensellschop. 2014 harr dat Ünnernehmen en Ümsatz von 144,09 Milljonen Euro. Den Vörstand billt Rudolf Behr un Christiane Behr, de Vörsitter von’n Opsichtsraad is Werner Albers (Stand Februar 2016). 1882 hett de Familie Behr anfungen, Bueree to drieven. Noch in de Johren 1970 weer de Anbo op 12 Hektar begrenzt. In de Johren 1960 hett sik Behr spezialiseert op den Anbo von Grööntüüg un 1988 is de R. + C. Behr oHG grünnt worrn. 1991 hett dat Ünnernehmen anfungen, in Gresse in Mekelborg-Vörpommern ok Grööntüüg antoboon. In dat sülve Johr hebbt se Andelen an dat Ünnernehmen Agrar Systems S.A. in Spanien köfft. Dat Ünnernehmen hett sik 2003 de Rechtsform von en Aktiensellschop geven un 2006 hett de Anbo in Polen anfungen. 2008 hett Behr för 13 Milljonen Euro en 11.000 Quadratmeter grote Köhl- un Logistikhall (7000 Quadratmeter Köhllager) in’ Süden von Ohlendörp boot un 2011 dat Ünnernehmen Geißler Gemüsebau in Büttelborn övernahmen. Vondaag boot Behr op över 4000 Hektar Grööntüüg an (dorvon 1500 ha in Ohlendörp, 1500 ha in Gresse, 300 ha in Büttelborn). 150 Hektar sünd Öko-Landbo. In Polen un Spanien sünd
Flohborg (hoochdüütsch Flohburg) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Misselwarden mit bi. De Oort liggt in de Masch von Land Wusten. De Noordsee is knapp twee Kilometer in’n Westen. Dat Water ut dat Rebeed flütt över de Misselwardener Waterlöös af. De Naveröörd sünd Engbüttel un Weitenweg in’n Noorden, Rotthusen, Themeln un Dourm in’n Noordoosten, Barlinghusen in’n Oosten, Veerhusen in’n Süüdoosten, Misselwarden un Lütjendörp in’n Süden, Feldhoff in’n Süüdwesten, Höcht in’n Westen un Harmsbüttel in’n Noordwesten. In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort weer vör 1852 in dat Twendammer Veerdel von dat Kaspel Misselwarden un hett to dat Vaagdiegericht Land Wusten tohöört. Von 1852 bet 1885 leeg de Oort in’t Amt Dorum un denn in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. Mit de Gemeenreform in Neddersassen an’n 1. März 1974 is de Gemeen Misselwarden Deel von de Samtgemeen Land Wusten worrn. To’n
Smarrn (hoochdüütsch Schmarren) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi. De Oort liggt in de Masch von Land Wusten glieks achter’n Diek von de Noordsee. De Naveröörd sünd Grohden un Solthörn in’n Noorden, Höcht in’n Noordoosten, de Feldhoff, Lütjendörp, Misselwarden un Mirk in’n Oosten, Twendamm un Ellernworth in’n Süüdoosten un Rielk un Rintzeln in’n Süden. Smarrn weer mit Solthörn de westlichste Punkt in Land Wusten un de See hett dor – anners as wieder in’n Noorden, wo de See Sand un Slick aflagert hett – an de Küst freten. As na de Stormflood von 1962 de Dieken an de Noordsee all höger boot worrn sünd, is 1967 ok de Diek in Land Wusten nee maakt worrn. Von wegen dat de Hüüs vonSmarrn so dicht an’n olen Diek legen hebbt un dor nich noog Platz för den högeren un brederen ne’en Diek weer, müssen ölven von de 16 Gebüüd in Smarrn afreten warrn. Fröher weer för den Oort de Granaatfischeree mit Rüsen wichtig. In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in
Schmarren betekent Schmarrn, wat to Eten. Dat is ok de hoochdüütsche Naam von Smarrn, Oort in de Gemeen Wuster Noordseeküst in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Rintzeln (hoochdüütsch Rintzeln) is en lütten Oort in de Gemeen Wuster Noordseeküst in’n Landkreis Cuxhoben, Neddersassen. De Oort höört polietsch von öllers bi Wreem mit bi. De Oort liggt in de Masch von Land Wusten glieks achter’n Diek von de Noordsee. De Naveröörd sünd Rielk, Smarrn un Feldhoff in’n Noorden, Lütjendörp, Misselwarden, Mirk un Hornk in’n Noordoosten, Twendamm un Ellernworth in’n Oosten, Noordwierde, Wreem un Wremerbüttel in’n Süüdoosten un de Hüüs an’t Wremer Deep in’n Süden. Rintzeln liggt ganz in’n Westen von Land Wusten un de See hett dor – anners as annerwegens, wo de See Sand un Slick aflagert hett – an de Küst freten. As na de Stormflood von 1962 de Dieken an de Noordsee all höger boot worrn sünd, is 1967 ok de Diek in Land Wusten nee maakt worrn. Von wegen dat de Hüüs von Rintzeln so dicht an’n olen Diek legen hebbt un dor nich noog Platz för den högeren un brederen ne’en Diek weer, müssen twee von de Hüüs afreten warrn. In de Franzosentied von 1810 bet 1814 hett de Oort to de Mairie Wreem in’n Kanton Dourm höört. Dat Rebeed hett in disse Tied 1810 to dat Königriek Westfalen un von 1811 bet
De Spoor- un Kreditbank Hammoh eG is en Bank mit Seet in Hammoh. De Bank höört to’n Genossenschaftsverband un hett fiev Filialen in’n Landkreis Stood. Den Vörstand billt Gerd Pott un Manuel Ropers, de Vörsitter von’n Opsichtsraad is Klaus Ahrens. De BLZ is 200 698 00 un de BIC GENO DEF1 HAA. De Bilanzsumm weer an’n 31. Dezember 2014 117,26 Millionen Euro, de Inlagen 71,14 Milljonen Euro un de Kunnenkredite 78,88 Milljonen Euro. De Bank hett 1331 Maten un 8012 Kunnen mit 16.017 Konten (Stand 31. Dezember 2014). Blangen Hammoh hett de Bank ok noch Filialen in Düünbeudel, Wiepenkathen, Hagen un Hahl. De Spoor- un Kreditbank Hammoh is en Genossenschaftsbank. Rechtsgrundlagen sünd dat Genossenschaftsgesett un de Satzung, de de Opsichtsraad fastsett. Orgaans von de Bank sünd de Vörstand un de Opsichtsraad. Dat Ünnernehmen bedrifft dat Universalbankgeschäft. In’t Verbundgeschäft deit de Bank mit de DZ Bank, R+V Versekerung, Bospoorkass Schwäbisch Hall, Teambank, VR Leasing un de Union Investment tohooparbeiden. Dat Ünnernehmen is an’n 19. Juni 1923 as eGmuH (indragen Genossenschaft mit unbeschränkte Haftung) grünnt worrn. An’n 24. Juni 1945 is se in en indragen Genossenschaft mit beschränkte Haftung (eGmbH) ümwannelt worrn un hett 1951 dat eerste egene Gebüüd kregen. De Spoor-
Karl Meyer betekent Karl Meyer AG, düütsch Ünnernehmen, Karl Meyer, düütsch Schipp. Karl Meyer is ok de Naam von Karl Meyer (1862–1937), düütschen Jurist, Karl Meyer (1862–1938), düütschen Politiker, Karl Meyer (1876–1954), plattdüütschen Schriever, Karl Meyer (1876–1957), düütschen Politiker, Karl Meyer (1885–1950), Swiezer Historiker, Karl Meyer (1898–1986), Swiezer Lehrer un Frontist, Karl Meyer (1899–1990), US-amerikaanschen Biochemiker, Karl Meyer (Korl Meyer; 1901–1945), düütschen Maler un Teekner, Karl Meyer (1904–1967), düütschen Journalist un Fotograaf, Karl Meyer (* 1925), düütschen Footballspeler, Karl Meyer, düütschen Klarinettspeler, Karl A. Meyer (* 1958), Swiezer Maler un Bildhauer, Karl Andreas von Meyer zu Knonow (1744–1797), düütschen Goodsbesitter, Naturwetenschopper, Musiker un Teekner, Karl E. Meyer, US-amerikaanschen Journalist, Karl Emil Meyer (1900–1967), düütschen Jurist, Karl Franz Meyer (1728–1795), düütschen Historiker un Notar, Karl Franz Leonhard Meyer (1763–1821), düütschen Historiker, Karl Friedrich von Meyer (1708–1775), düütschen Offzeer, Karl Friedrich Meyer (1884–1974), swiezersch-US-amerikaanschen Patholoog, Karl Friedrich Meyer (1898–1976), düütschen Chemiker, Karl Friedrich Meyer (* 1947), düütschen Jurist, Karl Heinrich Meyer (1890–1945), düütschen Slawist, Karl Heinrich Meyer (1903–1988), düütschen Landschopsarchitekt, Karl-Heinrich Meyer-Uhlenried (1923–2011), düütschen Informatschoonswetenschopper, Karl-Heinz Meyer (1927–1996), düütschen Maler, Grafiker un Illustrater, Karl-Hermann Meyer zum Büschenfelde (1929–2019), düütschen Dokter, Karl Otto Meyer (1928–2016), düütschen Politiker, Karl Theodor Julius Meyer (1874–1942), düütschen
Karl Friedrich Meyer is de Naam von Karl Friedrich von Meyer (1708–1775), düütschen Offzeer, Karl Friedrich Meyer (1884–1974), swiezersch-US-amerikaanschen Patholoog, Karl Friedrich Meyer (1898–1976), düütschen Chemiker, Karl Friedrich Meyer (* 1947), düütschen Jurist. Kiek ok bi: Carl Friedrich Meyer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Heinrich Meyer oder Karl-Heinrich Meyer is de Naam von Karl Heinrich Meyer (1890–1945), düütschen Slawist, Karl Heinrich Meyer (1903–1988), düütschen Landschopsarchitekt, Karl-Heinrich Meyer-Uhlenried (1923–2011), düütschen Informatschoonswetenschopper. Kiek ok bi: Carl Heinrich Meyer. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Meyer (* 3. Oktober 1876 in Kolkhagen; † 16. Oktober 1954 in Jelmstörp) weer en plattdüütschen Schriever un Heimatforscher. Meyer is 1876 as Söhn von en Buur in Kolkhagen boren. 1896 is he Schoolmeester in’n Solling worrn un later an de Scholen in Toppenstää, in Kolkhagen un toletzt in Jelmstörp wesselt. Blangenbi weer he Schriever op Plattdüütsch un op Hoochdüütsch, hett Gegenstänn ut dat ole Buurnleven sammelt un Heimatforschung dreven. Meyer hett Dorothea Graue freet. De beiden harrn twee Söhns un twee Döchter. Plattdüütsch: Dörpswies. Een Bur’nstück in veer Deel. Meyer, Bämsen 1910 Schulten Marie. Een Burnstück in dree Deel. Meyer, Jelmstörp 1913 Müllerdochder un Hüslerkind. Zwei Akte. Lümborg 1914 De Snee. Eene plattdütsche Kemedi in veer Deel. Mahnke, Veern 1922 De Zauberwohld. Een plattdütsch Märchenspell in 1 Deel un een lütt Vörspell. Mahnke, Veern 1922 Hoochdüütsch: Heimatbuch der Stadt und des Kreise Uelzen. Tweten Band: Heimatkunde des Kreises Uelzen. C. Beckers Buchdruckerei, Ülzen 1931 http://mahnke-verlag.de/autoren/article/187.html Karl Meyer (Schriever) in de Datenbank Die niederdeutsche Literatur (hoogdüütsch) Normdaten: GND: 129440949 (OGND, AKS) | VIAF: 47841719 | Wikipedia-Personensöök